Edubuntu

Το Edubuntu (παλαιότερα ονομαζόταν Ubuntu Education Edition) είναι παραλλαγή του λειτουργικού συστήματος Ubuntu η οποία είναι σχεδιασμένη για χρήση στον χώρο της εκπαίδευσης και αναπτύσσεται σε συνεργασία με εκπαιδευτικούς και τεχνολόγους. Έχει ως βάση το Ubuntu και ενσωματώνει την αρχιτεκτονική LTSP καθώς και αρκετές εφαρμογές ειδικά για την εκπαίδευση. Απευθύνεται σε χρήστες ηλικίας 6 έως 18 ετών και σχεδιάστηκε με γνώμονα την ευκολία στην εγκατάσταση και την απρόσκοπτη συντήρηση του συστήματος.

Στόχοι του εγχειρήματος
Πρωταρχικός στόχος του Edubuntu ήταν να δώσει τη δυνατότητα σε έναν εκπαιδευτικό με περιορισμένες τεχνικές γνώσεις και δεξιότητες να στήσει ένα εργαστήριο υπολογιστών ή ένα διαδικτυακό περιβάλλον μάθησης σε πολύ σύντομο χρονικό διάστημα και στη συνέχεια να είναι σε θέση να διαχειριστεί το περιβάλλον αυτό. Οι κύριοι σχεδιαστικοί στόχοι του Edubuntu ήταν η κεντρική διαχείριση των ρυθμίσεων, των χρηστών και των διαδικασιών, καθώς και η παροχή λειτουργικότητας που επιτρέπει τη συνεργατική εργασία στο περιβάλλον μιας τάξης. Εξίσου σημαντική ήταν η συγκέντρωση διαθέσιμου ελεύθερου λογισμικού και ψηφιακού υλικού για την εκπαίδευση.

Χαρακτηριστικά
Το Edubuntu περιλαμβάνει το Linux Terminal Server Project (LTSP) καθώς και πολλές εφαρμογές σχετικές με την εκπαίδευση, όπως οι GCompris, KDE Edutainment Suite, Sabayon Profile Manager, Pessulus Lockdown Editor, Edubuntu Menueditor, LibreOffice, Gnome Nanny και iTALC. 

Στην έκδοση 23.04, το προεπιλεγμένο γραφικό περιβάλλον του Edubuntu είναι το GNOME. Από την έκδοση 7.10 και μετά το Edubuntu είναι επίσης διαθέσιμο και με το γραφικό περιβάλλον KDE ως Edubuntu KDE.

Ιστορικό εκδόσεων
Η πρώτη έκδοση του Edubuntu συνέπεσε με την κυκλοφορία του Ubuntu 5.10, που παρουσιάστηκε στις 13 Οκτωβρίου 2005. Στην έκδοση 8.04 δόθηκε στο Edubuntu το όνομα Ubuntu Education Edition και μετατράπηκε σε πρόσθετο το οποίο μπορούσε να εγκατασταθεί στο Ubuntu αντί να είναι ένα εγκαταστάσιμο Live CD. Από την έκδοση 9.10 και μετά, το Edubuntu άλλαξε και έγινε διαθέσιμο ως πλήρες DVD συστήματος αντί για πρόσθετο. Επίσης μπορεί να εγκατασταθεί μέσω διαθέσιμων πακέτων λογισμικού «edubuntu» για όλες τις διανομές που χρησιμοποιούν τα επίσημα αποθετήρια λογισμικού του Ubuntu.

ΈκδοσηΚωδική ονομασίαΗμερομηνία παρουσίασηςΥποστηρίζεται μέχριBreezy Badger13 Οκτωβρίου 200513 Απριλίου 2007Dapper Drake1 Ιουνίου 200614 Ιουλίου 2009Edgy Eft26 Οκτωβρίου 200625 Απριλίου 2008Feisty Fawn19 Απριλίου 200719 Οκτωβρίου 2008Gutsy Gibbon18 Οκτωβρίου 200718 Απριλίου 2009Hardy Heron24 Απριλίου 200812 Μαΐου 2011Intrepid Ibex30 Οκτωβρίου 200830 Απριλίου 20109.04Jaunty Jackalope23 Απριλίου 200923 Οκτωβρίου 2010Karmic Koala29 Οκτωβρίου 200929 Απριλίου 2011Lucid Lynx29 Απριλίου 20109 Μαΐου 2013Maverick Meerkat10 Οκτωβρίου 201010 Απριλίου 2012Natty Narwhal28 Απριλίου 201128 Οκτωβρίου 2012Oneiric Ocelot13 Οκτωβρίου 20119 Μαΐου 2013Precise Pangolin26 Απριλίου 201228 April 2017Quantal Quetzal18 Οκτωβρίου 201216 Μαΐου 2014Raring Ringtail25 Απριλίου 201327 Ιανουαρίου 2014Saucy Salamander17 Οκτωβρίου 201317 Ιουλίου 2014Trusty Tahr17 Απριλίου 201430 Απριλίου 2019Lunar Lobster20 Απριλίου 2023Ιανουάριος 2024Mantic Minotaur12 Οκτώβριος 2023Ιούλιος 2024Noble Numbat25 Απριλίου 2024Μάιος 2029

Παραπομπές

Εξωτερικοί σύνδεσμοι



Κατηγορία:Διανομές Linux
Κατηγορία:Ubuntu